
-ОКТОБАР, 2018.година – „Не против  моје воље, не трговини људима“
Медицинска школа Краљево је била домаћин трибине поводом Европског дана борбе против трговине  људима

Трибина поводом Европског дана борбе против трговине људима, под називом „Не против
моје воље, не трговини људима“ одржана је 18.10.2018. године у просторијама
Медицинске школе Краљево. Предавачи на трибини били су Соња Јаћовић из Центра за
социјални рад Краљево, Наташа Коларевић вршњачки едукатор Црвеног крста Краљево и
Никола Перовић из Полицијске управе Краљево.
Домаћин трибине био је ученички Парламет Медицинске школе, а гости и учесници били
су представници Парламената Економско-трговинске школе и Гимназије Краљево. Циљ
ове трибини био је указивање на веома важан друштвени проблем трговине људима, и пре
свега буђење свести о истом код потенцијално најугроженије популације средњошколаца.
Свако од предавача је саветима, презентацијама, искуствима из пројеката и стратегија
њихових организација и установа присутним ученицима и професорима објаснио шта је
трговина људима, фазе трафикинга, последице и мере превенције. Општи утисак
присутних био је да овакве и сличне едукативне трибине треба да постану традиција, јер
како су присутни ученици истакли трговина људима угрожава основна људска права, и
како би се више информасали овакви скупови су неопходни.

ОКТОБАР, 2019.године -  „Вози, али немој да летиш“

Трибина под називом „Вози, али немој да летиш“ организована је у Медицинској
школи Краљево у четвртак 24.10.2019. године.
Циљ ове трибине био је указивање на значај безбезбедности у саобраћају, са
посебним акцентом на средњошколску популацији као активне учеснике у саобраћају.
Пружање информација и средстава превенције несрећних случајева и неадекватног
понашања у саобраћају средњошколцима, са посебним акцентом на илегалне и
неодговорне „уличне трке“,биле су основне теме . На трибини су осим ученика
Медицинске школе учествовали и представници Парламената Електро- саобраћајне школе,
Економско- трговинске школе и Гиманзије, јер важно да што већи број ученика чује и
постане свестан опасности небезбедног и неодговорног учествовања у саобраћају.
Говорници су били из локалних институција које већ својим стратегијама указују на
наведен проблем, и раде на његовој превенцији.
Командир саобраћаје полиције ПУ Краљево Иван Вучетић и његов помоћник
Милош Косовац су присутнима путем презентације указали на најћешће узрочнике
несрећа , појаса, непоштовања општих саобраћајних прописа, вожње под дејством
алкохола и наркотика и немање неопходних мера заштите попут кациге, посебног одела
исл. Осим тога они су објаснили законске мере санкција за непоштовање прописа.
О најчешћим повредама у саобраћајним несрећама и првим мерама хитне помоћи
говорила је начелница Пријемног хирушког одељења ОБ Краљево,специјалиста ургентне
медицине др Марина Душкић. Она је посебно нагласила да код случајева несреће повреду
никада не треба прикривати, и ако она можда повређеном делује безазлено, него се увек и
обавезно јавити лекару.
Марија Илић професорка безбедности у саобраћају из Електро- саобраћајне школе
„Никола Тесла“, презентацијом се осврнула на статистичке податке да су најчешће
страдали у несрећама млади од 20 година старости. Такође је присутнима објаснила значај
примерене и прилагођене брзине при управљању моторним возилом.

Представник КВ Racing Team-a Миодраг Миљковић је практично објаснио које
безбедоносне мере су потрбне и возачу и самом аутомобилу код професионалне трке, и
посебно апеловао на све младе да не организују илегалне уличне трке, које нажалост често
заврше саобраћајном несрећом са трагичним крајем. Он је поред своје опреме, кациге и
тркачког комбинезона, довезао и тркачки аутомобил на којем је практично показао како
возило треба да буде припремљено и ојачано да би могло да учествује на тркама, и буде у
некој мери безбедно при великим брзинама.
Трибини је присуствовало преко педесет ученика и професора који су на крају
пробали „пијане наочаре“ које су донели ученици из Електро- саобраћајне школе, преко
којих су могли да виде промене опажања код возача при управљању возилом под дејством
алкохола.

Организација оваквих трибина које обрађују важне друштвене теме су већ
традиција Парламента Медицинске школе. Подсећања ради прошлогодишња трибина била је посвећена борби против трговине људима.

УНИЦЕФ, 2021.година - Акције Ученичког парламента наше школе увршћене у
НАГВИС/УНИЦЕФ брошуру примера добре праксе

Избор примера добре праксе у настави грађанског васпитања и ученичких
парламента реализован је од стране Нагвис Тима 3к који повезује наставнике/це и
сараднике/це из Крагујевца, Краљева и Косовске Митровице.
Брошуру чини тридесетак примера ученичких акција реализованих у последњих
десет година.Опис сваке акције прате фотографије и линкови. Штампању брошуре
претходило је онлине гласање на фејсбук страници НАГВИС ТИМ 3к које је било
организовано у виду четири једнонедељне анкете. Три недеље смењивало се по десет
примера, а у четвртој недељи гласало се за десет примера са највише гласова. Победнички
пример био је обележавање Дана борбе против вршњачког насиља у Музичкој школи
Краљево.
Друго место заузела је акција „Не против моје воље, не трговини људима“ коју су
заједнички организовале Медицинска, Економска школа и Гимназија. На трећем месту се
налази „Дан отворених врата“ Медицинске школе. Осим горе наведених у брошуру су
укључене и следеће акције наших ученика: Дан толеранције, Промишљање и трибина
Вози, али немој да летиш.
Пројекат Тима 3к осим штампања брошуре реализовао је и два вебинара за ученика
из сва три града која чине ТИМ 3К на тему медијска писменост који су из наше школе
похађали Татјана Бањац,Андреа Дугалић и Тамара Жарчанин.
Никола Бојић се укључио у мит састанак који је за циљ имао повезивање ученичких
парламенат из Краљева, Крагујевца и Косовске Митровице и на овом састанку је
представио рад нашег Парламента.
Иначе, Национална асоцијација наставника/-ца грађанског васпитања и сарадника/-ца -
Нагвис је удружење које између осталог ради на повећању видљивости продуката,
резултата наставе ГВ, информисању јавности о садржају, циљевима и значају предмета,
као и израда нових програма наставе и учења, изради приручника, креирању и
реализацији обука за наставнике. У оквиру рада Нагвиса велика пажња посвећена је и
примерима добре праксе не само у настави ГВ већ и активности ученичких Праламената.
У оквиру Нагвиса постоји пет тимова (Београд, Војводина, централна, западна и јужна
Србија). Тим 3К представља централну Србију и има преко петнаест чланова. Координатор тима за Краљево је професорка социологије и ГВ у Економско-трговинској школи Краљево Јелица Миутиновић. Цео пројекат реализован је и финансијски подржан у оквиру УНИЦЕФ програма Дијалог за будућност.




Новембар,2022.године - „Депресија и анксиозност као део
свакодневног живота“ организована је у Медицинској школи Краљево у
среду 02.11.2022. године.

У препуној трпезарији Медицинске школе Ктаљево одржана је трибина
под називом „Депресија и анксиозност као део свакодневног живота“. Циљ
ове трибине био је да се популација средњошколског узраста упозна са
симптомима ових болести o којима се у последње време пуно
говори.Сматрамо да су савети које су ученици чули на овој трибини важни,
јер могу пружити основне инструкције о начину превенције, помоћи,
саветима у свакодневном животу и навођењу на даље лечење. Говорници
трибине били су представаници различитих сфера друштеног живота који
својим стратегијама већ раде на указивању и спречавању наведене теме
трибине: др Зорица Ђековић, психијатар, Јелена Сувочесмаковић,
нутрициониста, Владан Славковић, уметник и Стефан Невистић, асистент
Црвеног крста.
Осим ученика и професора Медицинске школе, трибини су
присуствовали и ученици и професори Економско-трговинске школе ,
Музичке школе, Електро-саобраћајне школе и Машинско-техничке школе из
нашег града. Трибини је организована у оквиру годишњих активности
Парламента школе,и присуствовало јој је око сто учесника и гостију.
Овим путем остварена је међушколска и међупарламентарна сарадња
која је важна јер велики број ученика може да чује и разуме како су
депресија и анксиозност постали део свакодневног живота, како их
препознати и пре свега да чују савете како се борити против наведених
болести.
Организација оваквих трибина које обрађују важне друштвене теме су
традиција Парламента Медицинске школе. Подсећања ради предходне две су
биле посвећена борби против трговине људима и безбедности младих у
саобраћају.

НОВЕМБАР,2023.године - “Слобода воље насупрот менталне манипулације- шта су то секте?” 06.11.2023.
У оквиру превентивних акција, Медицинска школа Краљево већ четврти пут организује трибине на важне друштвене теме, и проблеме који својим деловањем утичу на безбедност младих и њихово ментално и физичко здравље. Тако је данас у организацији Парламента школе одржана трибина под називом “Слобода воље насупрот менталне манипулације- шта су то секте?” у организацији Парламента школе.
На трибини су говорили:

– Димитрије Пастуовић, председник Удружења за стабилизацију омладине ЗИД из Београда, аутор књига „Секте и ментална манипулација” и „Хорор пред нашим вратима”

– професор Предраг  Цветковић  из Шумарске школе КраЉево који се дуги низ година бави овом темом

– Данијела Милетић Миладиновић, клиничка психолошкиња, психотерапеуткиња и специјалисткиња развојне психологије и психопатологије  и вероучитеЉ у нашој школи

– Стефан Милошевски, вероучитељ у Медицинској школи.


НОВЕМБАР,2024.године - Како си?

 У препуној сали Народне библиотеке „Стефан Првовенчани“ Краљево у
уторак 26.11.2024 .године реализована је трибина под називом „Како си?” у
организацији Ученичког парламента Медицинске школе Краљево.
Говорници на трибини били су: Милица Лазић, школски психолог у Економско-
трговинској школи; Љубинко Јовановић, професор физичке културе у Медицинској
школи; Александар Јевтић, свештеник и Мирјана Милосављевић и Ивана Зантић
испред Полицијсаке управе Краљево.
Ово је пета по реду трибина коју у оквиру превентивних акција Медицинска школа
Краљево организује на важне здравствене, друштвене теме, и проблеме који својим
деловањем утичу на безбедност младих и њихово ментално и физичко здравље. Ове
године желели смо да помогнемо младима да сазнају како могу да очувају ментално
здравље и који видови превенције и механизми им могу омогућити квалитетнији
живот. Посетиоци нису били само ученици наше школе, већ смо на трибину позвали и
координаторе Парламената и ученике свих средњих школа у Кралјеву, као и све
заинтересоване грађане.

НОВЕМБАР,2025.године -„Како реагујем у кризним ситуацијама – безбедност у саобраћају“
Демонстративна радионица и трибина под називом „Како реагујем у
кризним ситуацијама – безбедност у саобраћају“ организована је 5.11.2025. на платоу
испред Медицинске школе Краљево. Ову радионицу заједно организовали су
Ученички парламенти Електро-саобраћајне школе „Никола Тесла“ и Медицинске
школе Краљево. Логистичку подршку пружила је и служба хитне помоћи ЗЦ
“Студеница“ Краљево.

Ово је шеста по реду трибина коју у оквиру превентивних акција Медицинска школа
Краљево организује на важне здравствене, друштвене теме, и проблеме који својим
деловањем утичу на безбедност младих и њихово ментално и физичко здравље. Ове
године у сарадњи са тимом за кризне ситуације желели смо да помогнемо младима да
практично сазнају како могу да буду безбедни учесници у саобраћају, као и који
видови превенције и механизми им могу омогућити сигурнији живот. Посетиоци нису
били само ученици наше школе, већ смо на трибину позвали и координаторе
Парламената и ученике свих средњих школа у Краљеву, као и све заинтересоване
грађане.
АПРИЛ,2026.године – „Превенција наркоманије код младих“
-Трибина  Превенција наркоманије код младих  одржана је у просторијама градске
библиотеке Краљево у среду 22.4.2026.године. Организатори трибине били су чланови
Парламента Медицинске школе Краљево. Специјализант психијатрије др Катарина
Бишевац, ученицима из средњих школа из Краљева и заинтересованим суграђанима,
говорила је узрочно последичним везама злоуботребе различитих супстанци на
ментално и физичко здравље наркомана. Осим различитих дрога, осврнула се и на
никотин, коцку и алкохол. Посебан сегмент њеног предавања била је превенција и
корисни савети о механизмима квалитетног развоја и одржавања менталног здравља.
Емпатија, хобији, ангажовање у едукацији и спорту су важни како би се превенирала
наркоманија. Тужилац Бојана Максимовић из ВЈТ у Краљеву говорила је о законском
оквиру и казнама за малолетна и пунолетна лица код злоупотребе дрога и стваљања у
промет илегалних суптанци. Посебно је нагласила да“ нико не упада у замку“ да уколико је неко малолетан да не постоји адекватна казна за наведена кривична дела.
Пуковник полиције Ивана Милашиновић из ПУ Краљево, осврнуо се на сарадњу
полиције и школа код едукације младих о злоупотреби дрога. На примерима је
присутнима приближио опасности употребе наркотика и врбовање у ланац стављања у
промет наркотика. Ова трибина је била још једна у низу предавања које Парламент и
ученици Медицинске школе годинама преузимају са циљем скретања пажње на важна
питања која се тичу младих и њиховог здравог развоја. Трибином се остварује и
међушколска сарадња, јер су на сваку увек позивани ученици свих осталих средњих
школа из Краљева. Подршка управе школе је веома важна и омогућила је организацију
седме по реду трибине нашег Парламента.
